म ‘दुनियाँ’ चलचित्रको सुटिङका लागि पोखरा गएको थिएँ । त्यो सुटिङ हेर्नका लागि हजारौँ मानिस त्यहाँ उपस्थित थिए । त्यो भिडमा एकजना ७५ वर्षकी हजुरआमा हुनुहुँदो रहेछ । उहाँ त्यो हजारौँको भिडलाई छिचोल्दै मसमक्ष आउनुभयो । उहाँले हो म तिमीलाई असाध्यै मन पराउँछु भन्नुभयो । अनि मैले तपाईंलाई मेरो केचाहिँ राम्रो लाग्छ त ? भनेर सोध्दा ती ७५ वर्षीया हजुरआमाले मलाई बाबुको फाइट निकै मनपर्छ भन्नुभयो । उहाँले त्यो उमेरमा फाइटको तारिफ गर्नुभयो । त्यसैले कसैलाई मन पराउन न उमेर चाहिँदो रहेछ न त रिजन र लजिक नै ।
